2.pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021. – 2027. gadam |
| Prioritātes numurs un nosaukums | 6.1. Pāreja uz klimatneitralitāti |
| Specifiskā atbalsta mērķa numurs un nosaukums  | 6.1.1. Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos |
| Specifiskā atbalsta mērķa pasākuma numurs un nosaukums | **6.1.1.6. Bezemisiju transportlīdzekļu izmantošanas veicināšana pašvaldībās** |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija |

*Vispārīgie nosacījumi projektu iesniegumu vērtēšanas kritēriju piemērošanai:*

1. *Projekta iesniegums sastāv no projekta iesnieguma (turpmāk – PI), tās pielikumiem un papildus iesniedzamajiem dokumentiem.*
2. *Norāde par projektu iesniegumu vērtēšanas kritērija izvērtēšanai nepieciešamās informācijas atrašanās vietu PI ir indikatīva un gadījumos, ja noteiktajā vietā informācija nav pieejama, nepieciešams izskatīt visu PI pilnībā.*
3. *Vērtējot PI atbilstību kritērijiem, jāņem vērā PI un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto PI. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (print screen funkcija) saglabāšanu.*
4. *Vērtējot PI, jāpievērš uzmanība PI sniegtās informācijas saskaņotībai starp visām PI sadaļām, tās pielikumiem un papildus iesniegtajiem dokumentiem, kuros informācija minēta. Ja informācija starp PI sadaļām, tās pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.*
5. *Rīcībai par izvirzāmajiem nosacījumiem ir ieteikuma raksturs un to precizē vērtēšanas veidlapās atbilstoši konkrētajai situācijai un PI konstatētajām neprecizitātēm.*
6. *Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par PI apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*
7. *Projektu iesniegumu vērtēšanā izmantojami:*
8. *Eiropas Savienības kohēzijas politikas programma 2021.–2027.gadam” un programmas papildinājums;*
9. *Ministru kabineta 2024.gada 23.janvāra noteikumi Nr.65 “Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa* *„Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.6. pasākuma “****Bezemisiju transportlīdzekļu izmantošanas veicināšana pašvaldībās****” īstenošanas noteikumi” (turpmāk – MK noteikumi par SAM īstenošanu);*
10. *Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.6. pasākuma “****Bezemisiju transportlīdzekļu izmantošanas veicināšana pašvaldībās****” (turpmāk – 6.1.1.6. pasākums) projektu iesniegumu atlases nolikums.*

|  |  |  |  |
| --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu (P[[1]](#footnote-2)\*; N/A[[2]](#footnote-3), N[[3]](#footnote-4))** | **Piemērošanas skaidrojums** |
| 1. **VIENOTIE KRITĒRIJI****[[4]](#footnote-5)**
 |
|  | Projekta iesniegums atbilst MK noteikumos par SAM īstenošanu noteiktajām specifiskajām prasībām (apakškritērijus izvēlas atbilstoši MK noteikumos  par SAM īstenošanu  noteiktajam, definējot kritēriju kopu):  1. projekta iesniedzējs atbilst MK noteikumos  par SAM īstenošanu  noteiktajam iesniedzēju lokam;
2. projekta īstenošanas termiņš atbilst MK noteikumos  par SAM īstenošanu  noteiktajam termiņam;
3. projekta iesniegumam ir pievienoti nolikumā  noteiktie papildu pievienojamie pielikumi.

  | P | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.Projekta iesniedzēja atbilstību MK noteikumos par SAM īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi. Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, VID publiskajās datu bāzēs pieejamo informāciju. Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, FKTK, tiesībsargājošo institūciju u.tml. atkarībā no SAM specifikas. **Vērtējums ir “Jā”,** ja: 1. projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām;
2. projekta īstenošanas termiņš nepārsniedz MK noteikumos par SAM īstenošanu noteiktajam termiņu;
3. projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.

Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus. **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | P | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja un tā sadarbības partnera, ja tāds projektā ir paredzēts, nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas sadarbības iestādē.Projekta iesnieguma vērtēšanas veidlapā norāda pārbaudes datumu un konstatēto situāciju.Vērtējums ir “**Jā**”,ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.Vērtējums ir “**Jā ar nosacījumu**”,ja: * 1. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;
	2. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.

Ja projektā ir paredzēts sadarbības partneris, vērtējumu “Jā, ar nosacījumu” un “Nē” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem. Konstatējot minētos faktus, izvirza nosacījumus: 1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;*
2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.

Vērtējums ir “**Nē**”,ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
|  | Projekta iesniegumā paredzētais ES fonda finansējuma apmērs un intensitāte atbilst MK noteikumos par SAM īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajam, tai skaitā nepārsniedz noteikto izmaksu pozīciju apjomus un: * + 1. ir saistītas ar projekta īstenošanu,
		2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,
		3. nodrošina projektā izvirzītā mērķa un rādītāju sasniegšanu.
 | P | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[5]](#footnote-6) finansējums un tā atbalsta intensitāte atbilst MK noteikumos par SAM īstenošanu noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos par SAM īstenošanu noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā: 1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta iesniegumā definēto problēmu risināšanai);
2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[6]](#footnote-7), noslēgtiem nodomu protokoliem vai līgumiem (ja attiecināms), u.c. informāciju);
3. izmaksas nodrošina projektā izvirzītā mērķa un rādītāju sasniegšanu.

Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus. **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir “Jā”,** ja projekta iesniegumā: 1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;
2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;
3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);
4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | P | **Vērtējums ir “Jā”**, ja:1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija.
2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniegumā plānotie publicitātes un informācijas izplatīšanas pasākumi atbilst Kopīgo noteikumu regulas[[7]](#footnote-8) 50.pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P/ N/A[[8]](#footnote-9) | **Vērtējums ir “Jā”**, ja projekta iesniegumā paredzēts: 1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;
2. **ar projekta īstenošanu saistītajos dokumentos un komunikācijas materiālos,** ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;
3. **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai** **projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR**, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidri redzamas **ilgtspējīgas plāksnes vai informācijas stendi**, kuros ir attēlota Eiropas Savienības emblēma[[9]](#footnote-10), attiecībā uz projektā plānotajām darbībām un aktivitātēm;
4. **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts;
5. ja projekta iesniegums paredz **stratēģiski svarīga projekta īstenošanu, ir izstrādāts komunikācijas plāns**, kas atbilst Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam un minēto vadlīniju pielikumā ietvertajai veidlapai un ir pievienots kā projekta iesnieguma pielikums[[10]](#footnote-11).

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniedzējam ir pietiekama īstenošanas un finanšu kapacitāte projekta īstenošanai. | P | **Vērtējums ir „Jā”**, ja PI sadaļās “Projekta īstenošana un vadība (tai skaitā Projekta administrēšanas kapacitāte, īstenošanas kapacitāte, finansiālā kapacitāte) raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama.Projekta administrēšanas un īstenošanas kapacitāte ir pietiekama, ja PI ir aprakstīts projekta vadības un īstenošanas process un tā organizēšana, un norādīti vadības un īstenošanas procesa organizēšanai nepieciešamie atbildīgie speciālisti (bezemisiju transportlīdzekļu šoferi, uzlādes infrastruktūras apkalpošanas darbinieki un citi) – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence.Pietiekamas projekta vadības kapacitātes pamatošanai ir aprakstīts arī projekta vadībai nepieciešamais un pieejamais materiāltehniskais nodrošinājums.Detalizētu informāciju par nepieciešamo materiāltehnisko līdzekļu veidiem un skaitu, norādot, kas ir projekta iesniedzēja rīcībā un ko plānots iegādāties vai nomāt projekta ietvaros, kā arī precīzu materiāltehniskā nodrošinājuma piesaistes veidu sniedz un vērtē, ja PI attiecināmajās izmaksās ir paredzēta darba vietas aprīkojuma iegāde.Finanšu kapacitāte ir pietiekama, ja PI: 1. norādīti un pamatoti finansējuma avoti projektā plānotā projekta iesniedzēja līdzfinansējuma nodrošināšanai;
2. sniegts pamatojums par PI iesniedzēja spēju nodrošināt nepieciešamo projekta iesniedzēja līdzfinansējumu, tai skaitā, pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | **Vērtējums ir „Jā”**, ja:1. projekta mērķis atbilst MK noteikumos par SAM īstenošanu noteiktajam;
2. PI norādīte rādītāji ir izmērāmi, atbilst MK noteikumos par SAM īstenošanu noteiktajiem rādītājiem, un sniedz ieguldījumu mērķa sasniegšanā:
3. programmas iznākuma rādītājs – bezemisiju transportlīdzekļi pašvaldību funkciju īstenošanai un pakalpojumu nodrošināšanai – vismaz 38 bezemisiju transportlīdzekļi;
4. programmas rezultāta rādītājs – jaunā vai modernizētā publiskā transporta lietotāju skaits gadā – vismaz 323 000 lietotāji (pasažieri).

Tai skaitā PI ir norādīta:1. plānotā bezemisiju transportlīdzekļa kategorija un sēdvietu skaits,
2. ievērojot MK noteikumos par SAM īstenošanu ietverto pašvaldību autonomo funkciju īstenošanas un no tām izrietošo pārvaldes uzdevumu izpildes tvērumu, arī plānotais pārvadāto pasažieru skaits gadā, un ir iesniegti to pamatojošie dokumenti, piemēram, sociālo pakalpojumu, sociālās palīdzības vai sociālās aprūpes klientu skaits pašvaldībā, kuriem nepieciešama sociālā palīdzība vai sociālā aprūpe vai sociālo darbinieku skaits, kuri nodrošina sociālo pakalpojumu, sociālās palīdzības vai sociālās aprūpes sniegšanu personu dzīvesvietā, vai izglītojamo skaits pašvaldībā, vai pašvaldības kultūras darbinieku vai amatiermākslas kolektīvu dalībnieku skaits pašvaldībā, vai pašvaldības iedzīvotāju skaits, kuriem nepieciešams organizēt transportu veselības aprūpes pakalpojuma saņemšanai gadījumos, kad nepieciešams, piemēram, nokļūt mājās no stacionāra, vai nokļūt ārstniecības iestādē veselības aprūpes pakalpojumu saņemšanai, organizējot pacientu pārvešanu gadījumos, kad pacients no augstākā līmeņa slimnīcas jāpārved uz zemākā līmeņa slimnīcu vai sociālās aprūpes iestādi.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | PI plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:* + 1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;
		2. ir precīzi definētas un pamatotas, un tās risina projektā definētās problēmas.
 | P | **Vērtējums ir „Jā”**, ja:1. PI norādītie sagaidāmie rezultāti izriet no PI plānotajām darbībām;
2. PI ietvertās darbības atbilst MK noteikumos par SAM īstenošanu norādītajām atbalstāmajām darbībām un izmaksu pozīcijām;
3. PI plānotās darbības ir precīzi definētas un nepieciešamas projekta mērķa, plānoto rādītāju un projekta rezultātu sasniegšanai;
4. plānotās projekta darbības ir sasaistītas ar PI plānoto laika grafiku, tās ir secīgas un nodrošina uzraudzības rādītāju sasniegšanu.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

|  |
| --- |
| 1. **VIENOTIE IZVĒLES KRITĒRIJI**
 |
|  | Plānotā PI norādītā mērķa grupa atbilst MK noteikumos noteiktajam, un ir identificētas mērķa grupas vajadzības un risināmās problēmas. | P | **Vērtējums ir „Jā”**, ja:1. PI norādītā mērķa grupa atbilst MK noteikumos par SAM īstenošanu noteiktajam, tai skaitā ir iekļauta informācija par mērķa grupas lielumu (apskatot demogrāfiskās tendences pēdējo ne mazāk kā 3 gadu laikā un prognozes ne mazāk kā tuvāko 5 gadu laikā);
2. PI ir norādītas mērķa grupas vajadzības un risināmās problēmas. Mērķa grupas vajadzību nodrošināšanai ir izvēlēts iespējami labākais risinājums, salīdzinot ar citām pieejamajām alternatīvām, tai skaitā ar esošo risinājumu (ja tādi ir) tehnisko stāvokli un funkcionalitāti mērķa sasniegšanai;
3. no PI ietvertās informācijas secināms, ka projektā plānotās darbības risinās identificētās mērķa grupas vajadzības un problēmas.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

|  |
| --- |
| 1. **SPECIFISKIE ATBILSTĪBAS KRITĒRIJI**
 |
|  | Projekts ir pamatots pašvaldības attīstības programmā un atspoguļots investīciju plānā, sniedzot bezemisiju transportlīdzekļa nepieciešamības pamatojumu. | P | **Vērtējums ir „Jā”**, ja:1. pašvaldības attīstības programmas investīciju plānā ir atspoguļots PI saturam kopumā atbilstošs projekts, tai skaitā PI norādītais TPF finansējums nav lielāks, un PI plānotie rādītāji  nav mazāki par projekta iesniedzēja pašvaldības attīstības programmas investīciju plānā norādītā projekta finansējumu un rādītājiem (ja pašvaldības attīstības programmā rādītāji ir norādīti). Projekta finansējuma sadalījums pa avotiem var tikt nostiprināts atsevišķā pašvaldības domes lēmumā;
2. pašvaldības attīstības programmā ir norādīta sasaiste ar plānošanas reģiona attīstības programmas stratēģiskajiem uzstādījumiem.

Pārbaudi par pašvaldības attīstības programmu veic pašvaldības tīmekļvietnē. Ja tīmekļvietnē nav pieejama informācija par pašvaldības attīstības programmu, tad lūdz projekta iesniegumam pievienot pašvaldības attīstības programmu. Pašvaldību attīstības programmas pieejamas arī [www.geolatvija.lv](http://www.geolatvija.lv) sadaļā “Teritorijas attīstības plānošana”.Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta īstenošanas rezultātā tiks iegādāts vismaz viens bezemisiju transportlīdzeklis, kas nepieciešams MK noteikumos par SAM īstenošanu noteikto pašvaldības funkciju īstenošanai un no tām izrietošo pārvaldes uzdevumu izpildei, un, ja nepieciešams, izveidota bezemisiju transportlīdzekļa darbībai paredzētā uzlādes infrastruktūra. | N | **Vērtējums ir „Jā”**, ja: PI ir skaidri norādīts un pamatots, ka projekta īstenošanas rezultātā tiks iegādāts vismaz viens jauns M1 (specializētais), M2 vai M3 kategorijas\* bezemisiju transportlīdzeklis (saskaņā ar MK noteikumos par SAM īstenošanu noteiktajām prasībām bezemisiju transportlīdzeklim), kas nepieciešams vismaz vienas MK noteikumos par SAM īstenošanu noteiktās pašvaldības funkcijas – gādāt par iedzīvotāju izglītību vai nodrošināt iedzīvotājiem atbalstu sociālo problēmu risināšanā un iespēju saņemt sociālo palīdzību un sociālos pakalpojumus, vai sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, vai gādāt par iedzīvotāju veselību, organizējot veselības aprūpes pakalpojumu pieejamību – īstenošanai un no tās izrietošo pārvaldes uzdevumu izpildei, un, ja nepieciešams, izveidota bezemisiju transportlīdzekļa darbībai paredzētā uzlādes punkta infrastruktūra. *\*M1, M2 vai M3 kategorijas mehāniskie transportlīdzekļi definēti 2018. gada 30. maija Eiropas Parlamenta un Padomes Regulas (ES) Nr. 2018/858 par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK, 4. panta 1. punkta "a" apakšpunktā un atbilst tajā noteiktajam transportlīdzekļu kategoriju dalījumam, un tie par vienīgo mehānisko dzinējspēku izmanto enerģiju no transportlīdzeklī glabātās elektroenerģijas, un to SEG emisijas ir 0 g CO2/km.* Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniedzējs kopā ar projekta iesniegumu ir iesniedzis izstrādātu tehnisko specifikāciju projekta ietvaros plānotā bezemisiju transportlīdzekļa iegādei. | P | **Vērtējums ir „Jā”**, ja PI pievienota izstrādāta tehniskā specifikācija projekta ietvaros plānotā bezemisiju transportlīdzekļa iegādei, un tehniskajā specifikācijā norādītas vismaz minimālās MK noteikumos par SAM īstenošanu noteiktās prasības:1. bezemisiju transportlīdzeklis atbilst M1, M2 vai M3 kategorijai;
2. bezemisiju transportlīdzeklis darbojas ar elektroenerģiju;
3. bezemisiju transportlīdzeklis nav bijis reģistrēts tā gala lietotājam (transportlīdzeklis ir jauns\*);
4. bezemisiju transportlīdzekļa nobraukums starp pilnas uzlādes reizēm atbilstoši normatīvajiem aktiem par mopēdu, mehānisko transportlīdzekļu, to piekabju un sastāvdaļu atbilstības novērtēšanu testa braukšanas ciklam pilsētas apstākļos vai ārpus pilsētas ir vismaz 200 km;
5. bezemisiju transportlīdzekļa maksimālais ātrums ir vismaz 70 km stundā.

**Nav atbalstāma lietotu bezemisiju transportlīdzekļu iegāde.***\* jauns rūpnieciski ražots  M1, M2 vai M3 kategorijas transportlīdzeklis, kas nav bijis pastāvīgi reģistrēts un kas pastāvīgā uzskaitē tā galalietotājam Latvijā tiek reģistrēts pirmo reizi, un kura odometra rādījums (nobraukums) uz pastāvīgās uzskaites reģistrācijas brīdi nepārsniedz 6000 km vai par M2 vai M3 kategorijas bezemisiju transportlīdzekli pārbūvēts transportlīdzeklis, kas kā bezemisiju transportlīdzeklis nav bijis pastāvīgi reģistrēts un kas pastāvīgā uzskaitē tā galalietotājam Latvijā kā bezemisiju transportlīdzeklis tiek reģistrēts pirmo reizi, vienlaikus ievērojot, ka atbalstāma par bezemisiju transportlīdzekli pārbūvēta ar fosilās izcelsmes degvielu darbināma transportlīdzekļa iegāde, kas nav vecāks par 10 gadiem kopš tā pirmreizējās reģistrācijas brīža.* Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Projekta iesniedzējs[[11]](#footnote-12) apliecina, ka tas veic transporta pārvadājumus MK noteikumos par SAM īstenošanu noteikto pašvaldības funkciju īstenošanai un no tām izrietošo pārvaldes uzdevumu izpildei.  | P | **Vērtējums ir „Jā”**, ja: Projekta iesniedzējs PI ir sniedzis apliecinājumu un pie PI ir pievienota kārtība, kādā pašvaldība organizē transporta pakalpojumus, lai atbilstoši projektā paredzētā bezemisiju transportlīdzekļa plānotajai izmantošanai nodrošinātu transporta pārvadājumu veikšanu vismaz vienas MK noteikumos par SAM īstenošanu noteiktās pašvaldības funkcijasīstenošanai un no tās izrietošo pārvaldes uzdevumu izpildei:1. pašvaldībā esošo izglītojamo nokļūšanai pašvaldības dibinātā izglītības iestādē vai citā mācību īstenošanas vietā, ja to paredz akreditēta izglītības programma, un atpakaļ dzīvesvietā vai
2. sociālo pakalpojumu, sociālās palīdzības vai sociālās aprūpes klientu vai darbinieku nogādāšanu pakalpojumu sniegšanas vai saņemšanas vietā (un atpakaļ), vai
3. pašvaldības kultūras darbinieku vai amatiermākslas kolektīvu nokļūšanai kultūras pasākumu(vai to mēģinājumu) norises vietā (un atpakaļ), vai
4. pacientu (pašvaldības iedzīvotāju) nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota, organizējot veselības aprūpes pakalpojumu pieejamību, nodrošinot ģeogrāfisko pieejamību ārstniecības pakalpojumiem un sniedzot atbalstu tiem pacientiem, kuriem nepieciešami transporta pakalpojumi, lai, piemēram, nokļūtu mājās no stacionāra, vai nokļūtu ārstniecības iestādē veselības aprūpes pakalpojumu saņemšanai, organizējot pacientu pārvešanu gadījumos, kad pacients no augstākā līmeņa slimnīcas jāpārved uz zemākā līmeņa slimnīcu vai sociālās aprūpes iestādi.

Ja projekta iesniedzējs ir pašvaldības kapitālsabiedrība, tad PI ir pievienots deleģēšanas līgums par:1. izglītojamo pārvadāšanu, lai nodrošinātu viņu nokļūšanu pašvaldības dibinātā izglītības iestādē vai citā mācību īstenošanas vietā, ja to paredz akreditēta izglītības programma, (un atpakaļ dzīvesvietā) vai
2. sociālo pakalpojumu, sociālās palīdzības vai sociālās aprūpes klientu vai darbinieku nogādāšanu pakalpojumu sniegšanas vai saņemšanas vietā (un atpakaļ), vai
3. par pašvaldības kultūras darbinieku vai amatiermākslas kolektīvu pārvadāšanu nokļūšanai kultūras pasākumu (vai to mēģinājumu) norises vietā (un atpakaļ), vai
4. veselības aprūpes pakalpojumu pieejamības organizēšanu pacientu nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
|  | Ja projekta ietvaros paredzēta bezemisiju transportlīdzekļa uzlādes infrastruktūras izveide, paredzētajām būvniecības darbībām ir vismaz šāda gatavības stadija:1. sagatavots projektēšanas uzdevums, veikts iepirkums par būvniecības ieceres dokumentu sagatavošanu, kā arī līgumu par būvniecības ieceres dokumentu sagatavošanu paredzēts noslēgt līdz civiltiesiskā līguma vai vienošanās par projekta īstenošanu noslēgšanai ar sadarbības iestādi, vai iesniegta būvvaldes izziņa, kas apliecina, ka iepriekš minētie dokumenti nav nepieciešami vai
2. iesniegta indikatīva būvdarbu izmaksu aplēse.
 | P / N/A | **Kritēriju vērtē, ja projektā ir plānota bezemisiju transportlīdzekļa uzlādes infrastruktūras izbūve (ja uzlādes infrastruktūras izveidei ir nepieciešams veikt būvniecības darbības).** Ja būvniecības ieceres dokumenti ir izstrādāti, tad vērtē, vai PI visām projekta ietvaros plānotajām būvniecības darbībām ir pievienoti vismaz kritērijā norādītie pamatojošie dokumenti vai norādīta tīmekļvietne, kurā ir pieejama informācija par būvniecības ieceres dokumentācijas sagatavošanas iepirkumu un noslēgto līgumu, vai, ja būvniecības darbībām ir izstrādāts būvprojekts, tad vērtē, vai izstrādātais būvprojekts ir ar būvatļauju, kurā veikta atzīme par projektēšanas nosacījumu izpildi, vai izstrādāta apliecinājuma karte (līdz 01.03.2022.) vai paskaidrojuma raksts, kurā veikta atzīme par būvniecības ieceres akceptu, vai būvniecības informācijas sistēmā ir iesniegts paziņojums par būvniecību (pēc 01.03.2022.). Ja būvniecības ieceres dokumenti nav nepieciešami, tad ir iesniegta būvvaldes izziņa, kas to apliecina. Projekta iesniegumā ir norādīta informācija par BIS lietas numuru.**Vērtējums ir „Jā”**, ja projektā par paredzētajām būvniecības darbībām PI ir pievienots: 1. projektēšanas uzdevums vai būvvaldes izziņa, kas apliecina, ka būvniecības ieceres dokumenti nav nepieciešami;
2. dokumenti, kas apliecina, ka ir veikts iepirkums par būvniecības ieceres dokumentu sagatavošanu, piemēram, līgumi un projektā paredzēts, ka līgumu par būvniecības ieceres dokumentu sagatavošanu paredzēts noslēgt līdz civiltiesiskā līguma vai vienošanās par projekta īstenošanu noslēgšanai ar sadarbības iestādi;
3. indikatīva būvdarbu izmaksu aplēse (tāme).

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem.**Vērtējums ir “N/A”,** ja projektā nav plānotas būvniecības darbības. |
|  | Projekta iesniedzējs nodrošina, ka projekts izpilda nepieciešamās prasības principa “Nenodarīt būtisku kaitējumu” ievērošanai un atbilst Eiropas Savienības un nacionālajiem normatīvajiem aktiem vides jomā (vai apliecina to ievērošanu), tai skaitā iesniedz apliecinājumu, ka pēc transportlīdzekļa ekspluatācijas beigām (gan attiecībā uz aizstājamajām transportlīdzekļu vienībām, ja attiecināms, gan uz bezemisiju transportlīdzekļiem) tas tiks utilizēts atbilstoši normatīvajiem aktiem par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam, nodrošinot, ka tie tiks nodoti apstrādes uzņēmumiem, kas nodrošina nolietotu transportlīdzekļu pārstrādi un atkārtoti izmantojamo detaļu un materiālu atguvi un atgriešanu tautsaimniecībā. | P | **Vērtējums ir „Jā”**, ja:Ja PI pievienots **apliecinājums** par to, ka projekta iesniedzējs pēc transportlīdzekļa ekspluatācijas beigām (attiecībā gan uz bezemisiju transportlīdzekli, gan uz aizstājamo ar fosilās izcelsmes darbināmo transportlīdzekli, ja projekta ietvaros to plānots pārtraukt ekspluatēt) nodos to otrreizējai pārstrādei vai likvidācijai atbilstoši normatīvajiem aktiem par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam, nodrošinot, ka tie tiks nodoti apstrādes uzņēmumiem, kas nodrošina nolietotu transportlīdzekļu pārstrādi un atkārtoti izmantojamo detaļu un materiālu atguvi un atgriešanu tautsaimniecībā.Ja PI neatbilst minētajām prasībām, vērtējums ir **„Jā, ar nosacījumu”**, izvirza atbilstošus nosacījumus.Vērtējums ir **„Nē”**, ja precizētajā PI nav veikti precizējumi atbilstoši izvirzītajiem nosacījumiem. |
|  | Projekta iesniedzējs izpilda nepieciešamās prasības horizontālā principa “Klimatdrošināšana” un principa “Nenodarīt būtisku kaitējumu” ievērošanai attiecībā uz klimata pārmaiņu mazināšanu un pielāgošanos klimata pārmaiņām:* + 1. projektā paredzēts īstenot aktivitātes, kas nodrošina klimata pārmaiņu mazināšanu, t.i., siltumnīcefekta gāzu emisiju samazināšanu vai oglekļa dioksīda piesaisti;
		2. projektā tiek nodrošināta atbilstība pielāgošanās klimata pārmaiņām aspektiem.
 | P /N/A | **Kritēriju vērtē, ja projektā paredzētas būvniecības darbības, t.i., uzlādes infrastruktūras izbūve (ja uzlādes infrastruktūras izveidei ir nepieciešams veikt būvdarbus).** Kritērija vērtēšanā izmanto sniegto informāciju PI un tā pielikumos.**Vērtējums ir „Jā”**, ja:1. projektā paredzēts īstenot aktivitātes, kas nodrošina **klimata pārmaiņu mazināšanu**, t.i., siltumnīcefekta gāzu emisiju samazināšanu vai oglekļa dioksīda (turpmāk – CO2) piesaisti:

PI ir aprakstīts, kādi pasākumi ir paredzēti, kas veicina CO2 piesaisti. Ja uzlādes infrastruktūru plānots izveidot teritorijā, kas jau veic CO2 piesaisti, ir paredzēti tādi pasākumi, kas nodrošina CO2 piesaistes uzlabošanu (piemēram, koku stādīšana vai teritorijas apzaļumošana CO2 piesaistes palielināšanai vai saglabāšanu līdzšinējā apjomā). Lai pierādītu, ka teritorija, kurā plānota uzlādes infrastruktūras izveide, jau nodrošina CO2 piesaisti, PI iekļauti konkrētās teritorijas, kur plānotā uzlādes infrastruktūra, digitālu satelīta vai aerofoto (ne vecāku par 5 gadiem) attēli. Piemēram, no 6. un 7. cikla ortofoto  hibrīdkartes  <https://kartes.lgia.gov.lv/karte/?y=501198.80&x=325512.22&lx=25228.0&ly=14031.750&l=1%2C8%2C9%2C10%2C15%2C33%2C34%2C35%2C37%2C39%2C40&p=549893a315101%2C560043a315101%2C560228a294882%2C544911a294829%2C544885a305111%2C549920a305111%2C549893a315101&zoom=0&basemap=hibridkarte> 1. projektā tiek nodrošināta atbilstība **pielāgošanās klimata pārmaiņām aspektiem**:

Projektā paredzētās darbības vērstas uz klimata pārmaiņu risku novērtēšanu un iespējamo seku mazināšanu uzlādes infrastruktūras plānošanā un būvniecībā. Vērtējot PI, ņem vērā Latvijas pielāgošanās klimata pārmaiņām plānā laika posmam līdz 2030.gadam identificētos riskus.Lai nodrošinātu projekta atbilstību pielāgošanās klimata pārmaiņām aspektiem, vērtē:1. vai projektā ir vērtēta ietekme uz lietusgāžu plūdu radīto bojājumu pieaugumu uzlādes punktam nepieciešamajām stāvvietām un piebrauktuvēm, ja tās plānots pārbūvēt vai izbūvēt projekta ietvaros (vērtē kopā ar ceļu sasaluma perioda samazināšanos un nokrišņu pieaugumu šajā periodā);
2. vai projektā ir vērtēta ietekme uz enerģijas tīklu bojājumiem vēja brāzmu pieauguma gadījumā.

Papildus vērtē, vai:1. projekts tiek īstenots applūstošā teritorijā atbilstoši VSIA “Latvijas Vides, ģeoloģijas un meteoroloģijas centrs” Latvijas plūdu riska un plūdu draudu kartēm (Pavasara plūdu kartes upēm un ezeriem ar dažādiem plūdu scenārijiem, ja ūdens dziļums kartē norādīts >0m). <https://videscentrs.lvgmc.lv/iebuvets/pludu-riska-un-pludu-draudu-kartes>

Ja projekts tiek īstenots applūstošā teritorijā, jābūt norādītam aprakstam ar rīcību par to, kā projekta ietvaros uzstādītā infrastruktūra tiks aizsargāta pret ūdens uzplūdiem; 1. projektā ir vērtēta ietekme uz uzplūdu radīto bojājumu pieaugumu infrastruktūras objektiem jūras piekrastē un upju grīvas pilsētās, ja projekta ietvaros plānots attīstīt infrastruktūru jūras piekrastē un upju grīvas pilsētās.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus.Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem.**Vērtējums ir “N/A”,** ja projektā nav plānotas būvniecības darbības. |

|  |  |  |
| --- | --- | --- |
| 1. **KVALITĀTES KRITĒRIJI**
 | **Vērtēšanas sistēma – punktu skala** | **Piemērošanas skaidrojums** |
| **Punkti** |
|  | **Nolietotu ar fosilās izcelsmes degvielu darbināmu transportlīdzekļu aizstāšana** |
| Projektā plānots pārtraukt ekspluatēt ar fosilās izcelsmes degvielu darbināmus transportlīdzekļus, kuriem pirmreizējās reģistrācijas gads kopš to pirmreizējas reģistrācijas brīža ir līdz 2014. gadam (ieskaitot), aizstājot tos ar bezemisiju transportlīdzekļiem: | **Kritērijs dod papildu punktus.**Kritērija vērtēšanai izmanto PI norādīto informāciju par projekta ietvaros plānoto aizstājamo pašvaldības transportlīdzekļu skaitu un to vecumu atbilstoši PI pievienotās transportlīdzekļa tehniskās pases datiem.Ja projekta īstenošanas ietvaros plānots pārtraukt vismaz viena ar fosilās izcelsmes degvielu darbināma transportlīdzekļa ekspluatāciju, paredzot to aizstāt ar bezemisiju transportlīdzekli, izvēlas apakškritēriju Nr. 4.1.1. – 4.1.4., un kritērijā piešķir 1 līdz 4 punktus. Kritērijā piešķir vērtību 0, ja projekta īstenošanas ietvaros nav paredzēts pārtraukt ar fosilās izcelsmes degvielu darbināmu transportlīdzekļu ekspluatāciju (netiek izpildītas 4.1.1. līdz 4.1.4. apakškritērijā noteiktās prasības). Ja projekta īstenošanas ietvaros plānots aizstāt vairāk par vienu transportlīdzekli un to pirmreizējās reģistrācijas gadi ir atšķirīgi, tad piemēro to kritērijā norādīto apakšpunkta vērtību, kur pirmreizējās reģistrācijas gads ir vecāks. Kritērijā piešķir punktus tikai par vienu aizstājamo transportlīdzekli ar vecāku pirmreizējās reģistrācijas gadu. |
| * + 1. vismaz divi aizstājamie transportlīdzekļi, kas reģistrēti līdz 2010. gadam (ieskaitot);
 | **4** |
| * + 1. vismaz divi aizstājamie transportlīdzekļi, no kuriem viens vai divi transportlīdzekļi reģistrēti no 2011. līdz 2014. gadam (ieskaitot);
 | **3** |
| * + 1. vismaz viens aizstājamais transportlīdzeklis, kas reģistrēts līdz 2010. gadam (ieskaitot);
 | **2** |
| * + 1. vismaz viens aizstājamais transportlīdzeklis, kas reģistrēts no 2011. gada līdz 2014. gadam (ieskaitot);
 | **1** |
| * + 1. nav izpildītas 4.1.1., 4.1.2., 4.1.3. un 4.1.4. apakškritērijā noteiktās prasības.
 | **0** |
|  | **Aizstājamā transportlīdzekļa sēdvietas (ja attiecināms)** |
| Ar fosilās izcelsmes degvielu darbināmā transportlīdzekļa, kuru projekta īstenošanas ietvaros plānots aizstāt, sēdvietu skaits: | **Kritērijs dod papildu punktus.**Kritēriju vērtē un 0,5; 1 vai 1,5 punktus piešķir, ja kvalitātes kritērijā Nr. 4.1. piešķirtas apakškritērijos Nr. 4.1.1. – 4.1.4. norādītās punktu vērtības. Kritērija vērtēšanai izmanto PI norādīto informāciju par projekta ietvaros aizstājamā transportlīdzekļa sēdvietu skaitu un PI pievienotos aizstājamā transportlīdzekļa reģistrācijas apliecības (tehniskās pases) datus. Ja projekta īstenošanas ietvaros plānots aizstāt vairāk par vienu transportlīdzekli, tad punktus piešķir par aizstājamo transportlīdzekli, kuram sēdvietu skaits ir lielāks.Ja kvalitātes kritērijā Nr. 4.1. piešķirta apakškritērijā Nr. 4.1.5. norādītā vērtība – “0”, tad šajā kritērijā izvēlas apakškritēriju Nr. 4.2.4. un piešķir vērtību “0”. |
| * + 1. 41 un vairāk;
 | **1,5** |
| * + 1. no 11 līdz 40 (ieskaitot);
 | **1** |
| * + 1. līdz 10 (ieskaitot);
 | **0,5** |
| * + 1. projektā nav plānota ar fosilās izcelsmes degvielu darbināmu transportlīdzekļu ekspluatācijas patraukšana.
 | **0** |
|  | **Projekta efektivitāte**  |
| Projekta Taisnīgas pārkārtošanās fonda finansējuma apjoms uz vienu[[12]](#footnote-13) plānoto ar bezemisiju transportlīdzekli pārvadāto pasažieri: | **Kritērijā jāsaņem vismaz 2 punkti.**Kritēriju vērtē, izmantojot PI norādīto informāciju par plānoto Taisnīgas pārkārtošanās fonda (turpmāk – TPF) finansējumu un plānoto pārvadāto pasažieru skaitu gadā. Plānoto pasažieru skaitu pārbaude PI pievienotajos pamatojošajos dokumentos un pašvaldības iesniegtajos aprēķinos (pašvaldības izglītības iestāžu izglītojamo, pašvaldības sociālo pakalpojumu, sociālās palīdzības vai sociālās aprūpes klientu vai darbinieku, pašvaldības kultūras darbinieku vai amatiermākslas kolektīvu dalībnieku vai pašvaldības iedzīvotāju, kuriem nepieciešams organizēt transportu veselības aprūpes pakalpojuma saņemšanai, skaits pašvaldībā, kuriem ar projekta ietvaros iegādāto bezemisiju transportlīdzekli/-ļiem plānots nodrošināt transporta pakalpojumu). Projekta efektivitātes aprēķinā izmanto PI norādītā TPF finansējuma un projektā plānoto ar bezemisiju transportlīdzekli/-ļiem pārvadāto pasažieru skaita attiecību.Kritērija punktu skaitu aprēķina, izmantojot formulu:**A = B/C**, kur: **A** – projekta efektivitāte (izmaksas uz vienu pasažieri); **B** – projekta TPF finansējums, *euro*; **C** – plānotais pārvadāto pasažieru (viens pārvadātais pasažieris vienā virzienā) skaits gadā. Projekta efektivitāte tiek aprēķināta, PI norādīto TPF finansējumu dalot ar plānoto ar bezemisiju transportlīdzekli/-ļiem pārvadāto pasažieru skaitu, iegūstot viena faktiski vienā virzienā pārvadātā pasažiera izmaksas. Ja A≤ 65 *euro*, izvēlas apakškritēriju Nr. 4.3.1. – 4.3.3., un atbilstoši iegūtajam rezultātam **kritērijā piešķir 2, 4 vai 6 punktus atkarībā no A vērtības.** Piemēram, ja projekta ietvaros ar TPF finansējumu 500 000 *euro* apmērā plānots iegādāties M3 kategorijas bezemisiju transportlīdzekli ar 30 sēdvietām, ar kuru darba dienās plānots pārvadāt izglītojamos uz izglītības iestādēm, kā arī sociālās aprūpes klientus, tad pieņemot, ka katru darba dienu bezemisiju transportlīdzeklis brauc divos reisos (turp un atpakaļ) un tiek aizpildītas visas 30 pasažieru sēdvietas, tad vienā darba dienā tiek pārvadāti 60 pasažieri, bet kalendāra gadā (kurā ir 210 darba dienas) tiek pārvadāti 12 600 pasažieri (60 x 210), līdz ar to aprēķinātā projekta efektivitāte ir 39,68 = 500 000 / 12 600, un kritērijā piešķirami 6 punkti. Vienlaikus, ja projekta ietvaros ar TPF finansējumu 200 000 *euro* apmērā plānots iegādāties M1 kategorijas bezemisiju transportlīdzekli (specializēto pasažieru furgonu) ar 8 sēdvietām, ar kuru 200 dienas kalendārajā gadā plānots pārvadāt 10 pasažierus dienā (5 pasažieri turp un atpakaļ tiek uzskaitīti kā 10 pasažieri), t.i., kopā 2000 pasažieri gadā, tad aprēķinātais projekta efektivitātes rādītājs ir 100 = 200 000 / 2 000 un kritērijā piešķirami 0 punkti. **Ja nav izpildītas vismaz augstāk noteiktās minimālās prasības (saņemti vismaz 2 punkti), PI tiek noraidīts.***\*ar vienu pasažieri šīs metodikas izpratnē saprot vienu pārvadāto pašvaldības iedzīvotāju – pasažieri – vienā virzienā, piemēram, ja viens izglītojamais tiek no rīta nogādāts izglītības iestādē, bet vakarā šis pats izglītojamais tiek nogādāts atpakaļ dzīvesvietā, rādītāja aprēķinā tas tiek ieļauts kā divi pasažieri. Arī pasažieru pārvadāšana brīvdienās un svētku dienās, piemēram, papildinošās saimnieciskās darbības ietvaros ietverama rādītāja aprēķinā.* |
| * + 1. mazāk par 55 *euro* (ieskaitot);
 | **6** |
| * + 1. no 55,01 *euro* līdz 60 *euro* (ieskaitot);
 | **4** |
| * + 1. no 60,01 *euro* līdz 65 *euro* (ieskaitot) (minimālās prasības);
 | **2** |
| * + 1. 65,01 *euro* un vairāk *euro.*
 | **0** |
|  | **Projekta ietekme uz novadu teritoriālo vienību sasniedzamību** |
| Projektā ir paredzēts, ka pasākuma ietvaros iegādātais bezemisiju transportlīdzeklis pārvadās pasažierus no vai uz vismaz divām novadu teritoriālajām vienībām (pilsētām vai pagastiem): | **Kritērijs dod papildu punktus.**Kritērija vērtēšanai izmanto PI norādīto informāciju un PI pievienotos pielikumus. Vērtē, vai PI norādītas citas novada teritoriālās vienības ārpus administratīvajiem centriem, no vai uz kuriem plānots nogādāt pasažierus **(pamatdarbības ietvaros)** izglītības iestādēs un atpakaļ dzīvesvietā vai sociālo pakalpojumu, sociālās palīdzības vai sociālās aprūpes klientu vai darbiniekus sociālo pakalpojumu sniegšanas vai saņemšanas vietā (un atpakaļ), vai pašvaldības kultūras darbiniekus un amatiermākslas kolektīvus nokļūšanai kultūras pasākumu (vai to mēģinājumu) norises vietās (un atpakaļ), vai pašvaldības iedzīvotāju (pacientu) nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota. Vērtē, pārbaudot PI pievienotos plānoto pasažieru pārvadājumu maršrutu dokumentus. Ja projekta ietvaros tiek iegādi vairāki bezemisiju transportlīdzekļi, vērtē kopējo teritoriālo vienību skaitu, no un uz kurām tiks pārvadāti pasažieri **(pamatdarbības ietvaros).**Ja nav plānoti pasažieru pārvadājumi no vai uz novadu teritoriālajām vienībām vai tie plānoti no vai uz mazāk kā divām novadu teritoriālajām vienībām, vai tie tiek plānoti tikai vienas valstspilsētas teritorijas ietvaros, tad kritērijā piešķir vērtējumu 0. |
| * + 1. plānoti pasažieru pārvadājumi no vai uz vairāk nekā četrām novadu teritoriālajām vienībām;
 | **4** |
| * + 1. plānoti pasažieru pārvadājumi no vai uz divām līdz četrām novadu teritoriālajām vienībām;
 | **2** |
| * + 1. nav plānoti pasažieru pārvadājumi no vai uz novadu teritoriālajām vienībām vai tie plānoti no mazāk kā divām novadu teritoriālajām vienībām vai vienas valstspilsētas ietvaros.
 | **0** |
|  | **Projekta papildinātība** |
| Projektam ir plānota papildinātība ar Eiropas Savienības kohēzijas politikas programmas 2021.-2027.gadam 6.1.1.3. pasākumu “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku”: | **Kritērijs dod papildu punktus.**Kritērija vērtēšanai izmanto PI un pašvaldības attīstības programmas investīciju plānā norādīto informāciju. Vērtē, vai projektu paredzēts īstenot pašvaldībā, kuras investīciju plānā paredzēts īstenot projektu arī Eiropas Savienības kohēzijas politikas programmas 2021.–2027.gadam 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” ietvaros, tādējādi veicinot, piemēram, izglītības sasniedzamību izglītojamiem, kuru vecāki būtu potenciāli nodarbināti jaunizveidotajās uzņēmējdarbības teritorijās. |
| * + 1. **ir** plānota papildinātība;
 | **2** |
| * + 1. **nav** plānota papildinātība.
 | **0** |
|  | **Horizontālā principa “Vienlīdzība, iekļaušana, nediskriminācija un pamattiesību ievērošana” ievērošana** |
| Projektā ir paredzētas darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu: | Kritērija vērtēšanai izmanto PI norādīto informāciju par horizontālā principa (turpmāk – HP) “Vienlīdzība, iekļaušana, nediskriminācija un pamattiesību ievērošana” (turpmāk –VINPI) ievērošanu.**Kritērijā piešķir 0,5 punktus,** ja no PI ietvertās informācijas ir secināms, ka minimālās prasības ir pārsniegtas vismaz divās no šādām pozīcijām:1) vispārīgas horizontālā principa darbības;2) specifiskās horizontālā principa darbības;3) horizontālā principa rādītāji.**Kritērijā piešķir 0,4 punktus,** ja no PI ietvertās informācijas ir secināms, ka minimālās prasības ir pārsniegtas vismaz vienā no šādām pozīcijām:1) vispārīgas horizontālā principa darbības;2) specifiskās horizontālā principa darbības;3) horizontālā principa rādītāji.**Kritērijā piešķir 0,2 punktus,** (minimālais punktu skaits, **minimālās prasības)** piešķir, ja no PI ietvertās informācijas ir secināms, ka projektā paredzētas vismaz šādas pozīcijas:1) 3 vispārīgas horizontālā principa darbības;2) 1 specifiskā horizontālā principa darbības;3) 1 horizontālā principa rādītāji. Piešķirot punktus, ņem vērā arī šādus nosacījumus:* PI ir norādītas projekta budžeta izmaksu pozīcijas, kuras tai skaitā veicina HP ievērošanu (ja attiecināms);
* PI ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP darbības risinās identificētās problēmas;
* ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;
* PI ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.

Informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju.**Vispārīgo horizontālā principa darbību piemēri PI**: **1) attiecībā uz projekta vadības un īstenošanas personālu:** * virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;
* projekta vadības un īstenošanas personāla atlase nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
* sievietēm un vīriešiem nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos,  (tai skaitā piemērota vienlīdzīgas bonusu sistēma, veselības apdrošināšana u.c.);

**2) komunikācijas un publicitātes pasākumos:** * īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,) [https://www.lm.gov.lv/lv/ieteikumi–diskriminaciju–un–stereotipus–mazinosai–komunikacijai–ar–sabiedribu–22112022](https://www.lm.gov.lv/lv/ieteikumi-diskriminaciju-un-stereotipus-mazinosai-komunikacijai-ar-sabiedribu-22112022));
* nodrošinot informāciju publiskajā telpā, tai skaitā tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” <https://pieklustamiba.varam.gov.lv/>);
* projekta tīmekļvietnē izveidota sadaļa "Viegli lasīt", kurā iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem.

**3) publiskajos iepirkumos:** * projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbavietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.

**Specifisko horizontālā principa darbību piemēri PI:** PI tiek paredzētas **specifiskās darbības**,  kas izriet no pasākuma atbalstāmo darbību un projekta satura un kas īpaši veicina vides un informācijas piekļūstamību personām ar kustību, redzes, dzirdes vai garīga rakstura traucējumiem, vecāka gadagājuma cilvēkiem un vecākiem ar maziem bērniem, piemēram:* tiks nodrošināti konsultatīva rakstura pasākumi par personu ar invaliditāti vienlīdzīgu iespēju jautājumiem, tostarp piesaistīti eksperti vai nodrošinātas konsultācijas ar NVO, kas pārstāv personu ar invaliditāti intereses (piemēram, informatīvo materiālu izstrādes procesā, pakalpojuma sniegšanas telpu vides piekļūstamības novērtēšanai, mērķa grupu uzrunāšanai un sasniegšanai u.c. (attiecīgi pievienojot dokumentus, piem. konsultāciju protokolus u.c.);
* izstrādājot iepirkumu nolikumus, kā arī nodrošinot pakalpojumus, tiks ņemtas vērā sieviešu un vīriešu vajadzības, situācija un iespējas *(vairāk informācija šeit:* [*https://eige.europa.eu/publications/gender-responsivepublic-procurement*](https://eige.europa.eu/publications/gender-responsivepublic-procurement)*)*.

**HP rādītāji** izvēlēti atbilstoši HP “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021–2027) vadlīniju 4.pielikumam (finansējuma saņēmējam būs pienākums sniegt informāciju sadarbības iestādei par sasniegto rādītāju, iesniedzot pēdējo maksājuma pieprasījumu par visu projekta periodu).* objektu skaits, kuros TPF ieguldījumu rezultātā ir nodrošināta vides un informācijas pieejamība;
* transportlīdzekļu vienības, kurās ar TPF ieguldījumu rezultātā ir nodrošināta vides un informācijas piekļūstamība;
* konsultatīva rakstura pasākumu skaits par būvētās vides piekļūstamību personām ar dažādiem funkcionāliem traucējumiem (piemēram, vides piekļūstamības ekspertu konsultācijas būvprojekta izstrādes un pabeigšanas posmā).

Ja PI sākotnēji nesasniedz minimālo nepieciešamo punktu skaitu šajā kritērijā, bet sasniedz kopumā kvalitātes kritērijos noteikto minimālo punktu skaitu, PI šajā **kritērijā** **piešķir** **0 punktus**, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu ar precizēto PI nodrošināt atbilstību kritērija minimālajām prasībām. Ja pēc precizējumu veikšanas PI aizvien nesasniedz vismaz minimālo punktu skaitu šajā kritērijā, PI tiek noraidīts.Papildu skaidrojums par HP kritērija piemērošanu izmanto LM/TM izstrādātās vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021–2027) (pieejamas šeit: [*https://www.lm.gov.lv/lv/vadlinijas–horizontala–principa–vienlidziba–ieklausana–nediskriminacija–un–pamattiesibu–ieverosana–istenosanai–un–uzraudzibai–2021–2027*](https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027))  |
| * + 1. ja ir pārsniegtas minimālās prasības vismaz divās no pozīcijām;
 | **0,5** |
| * + 1. ja ir pārsniegtas minimālās prasības vienā no pozīcijām;
 | **0,4** |
| * + 1. ja paredzētas šādas pozīcijas: 3 vispārīgas horizontālā principa darbības, 1 specifiskās horizontālā principa darbības un 1 horizontālā principa rādītāji (minimālās prasības);
 | **0,2** |
| * + 1. ja nav izpildītas 4.6.1., 4.6.2. un 4.6.3.apakškritērijā noteiktās prasības.
 | **0** |

1. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot nolikumā noteikto. [↑](#footnote-ref-2)
2. Kritērijā lieto N/A, ja kopumā SAM šis kritērijs ir iekļauts, bet konkrētajā projektā šis kritērijs nav jāvērtē. [↑](#footnote-ref-3)
3. Kritērija vērtējumu „Nē” var piešķirt tikai gadījumā, ja saskaņā ar Eiropas Savienības fondu 2021.-2027.gada plānošanas perioda vadības likuma 24.panta ceturtajā daļā noteikto, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ PI neatbilst projektu iesniegumu vērtēšanas kritērijiem, PI uzskatāms par noraidītu. [↑](#footnote-ref-4)
4. Vienotie kritēriji un vienotie izvēles kritēriji apstiprināti Eiropas Savienības fondu uzraudzības komitejā 2023. gada 26. janvārī (Vienotie kritēriji un vienotie izvēles kritēriji apstiprināti kopā ar vadošās iestādes izstrādāto Eiropas Reģionālās attīstības fonda, Eiropas Sociālā fonda plus,  Kohēzijas fonda un Taisnīgas pārkārtošanās fonda projektu iesniegumu atlases metodiku 2021.–2027.gadam). [↑](#footnote-ref-5)
5. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda. [↑](#footnote-ref-6)
6. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-7)
7. Eiropas Parlamenta un Padomes 2021.gada 24.jūnija Regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN>  [↑](#footnote-ref-8)
8. Vienotais kritērijs nav piemērojams tikai gadījumos, kad MK noteikumos noteikts, ka finansējuma saņēmējs ir fiziska persona, kurai objektīvi nav iespējams nodrošināt vizuālo prasību redzamību un pieejamību. [↑](#footnote-ref-9)
9. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: [ES fondu 2021.-2027. gada un Atveseļošanas fonda komunikācijas un dizaina vadlīnijas - ES fondi](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas) [↑](#footnote-ref-10)
10. Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas pieejamas Esfondi.lv: <https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas> [↑](#footnote-ref-11)
11. Ja projekta iesniedzējs ir pašvaldības kapitālsabiedrība, projekta iesniegumam pievieno deleģēšanas līgumu MK noteikumos noteikto pašvaldības funkciju īstenošanai un no tām izrietošo pārvaldes uzdevumu izpildei. [↑](#footnote-ref-12)
12. Ja plānoto bezemisiju transportlīdzekļu skaits projekta finansējuma ietvaros ir vairāk par vienu, tad projekta iesniegumā norādīto Taisnīgas pārkārtošanās fonda finansējuma summu dala ar projektā plānoto bezemisiju transportlīdzekļu skaitu. [↑](#footnote-ref-13)